Teeskenteleminen (Avellan)
Riemut, tuskat jokaisella,
 Vaikk’ ei olla tietävinään;
 Sydän joka neitosella,
 Vaikk’ on ilman elävinään.

 Lempi kaikki valloittavi,
 Nuoret, vanhat viehätellen;
 Suuteloita ahnastavi
 Tyttö, vaikka hylkiellen.

 Hellä ollos, nuorukainen,
 Jäällä palkitsee hän tulta,
 Mutta jäykkä ollos vainen,
 Ja hän tuskas perii sulta;

 Äänestäkin arvaella
 Voit, min onpi peittävinään:
 ”Sydän joka neitosella,
 Vaikk’ on ilman elävinään.”

 Tuhat vaadi suuteloista –
 Estellä hän kaikki voisi;
 Ollos vaatimatta – noista
 Yhtäkään ei jäävän soisi;

 Kyynelsilmin katsahtavi,
 Kuiskasevi huokaellen:
 ”Suuteloita ahnastavi
 Tyttö, vaikka hylkiellen.”